Susann McDonald

Susann McDonald (s. 26. toukokuuta 1935 Rock Island, Illinois) on yhdysvaltalainen harpisti.

McDonald opiskeli Pariisin konservatoriossa ja voitti ensimmäisenä yhdysvaltalaisena sen ensipalkinnon harpunsoitossa. Hänen opettajiensa joukossa olivat Marie Ludwig, Lily Laskine ja Henriette Renie. McDonald on esittänyt, levyttänyt ja sovittanut monia merkittäviä harpputeoksia. McDonald on tehnyt opetustyötä Juilliard Schoolissa, Etelä-Kalifornian yliopistossa, Arizonan yliopistossa ja Kalifornian yliopistossa, Los Angelesissa. Hän on myös pitänyt mestarikursseja eri puolilla maailmaa. Hänen johdollaan on opiskellut muiden muassa Kirsi Kiviharju.

McDonald on toiminut Maailman harppukongressin taiteellisena johtajana ja on Harpistien ja harpun ystävien kansainvälisen seuran kunniapuheenjohtaja.

Lähteet 

Yhdysvaltalaiset harpistit
Musiikkipedagogit
Vuonna 1935 syntyneet
Elävät henkilöt